اوروپا بیرلیگی یونان نینگ قرض لری بوییچه کیلیشیب آلگن. یورو حوزه سی اولکه لر نینگ مالیه وزیر لری بیلن یونان, یونان نینگ قرض لری نینگ توله نیشی مدتی نینگ ینه ۴ آی تمدید ایتیلیشی بوییچه اوز ارا کیلیشیب آلگن لر. یونان اوشبو قرض لر نینگ توله نیشی مدتی نینگ ۶ آی لیق تمدید ایتیلیشی نی طلب ایتگن ایدی. براق, توناون (جمعه) بروکسل ده بولیب اوتگن مالیه وزیر لری ییغیلیشی جریانیده اوشبو مدت نینگ ۴ آی تمدید ایتیلیشی گه قرار قیلیندی. آلینگن معلومات لر گه کوره اوشبو توافق نینگ ایککی هفته لیق بیر مدت مابینیده اوچ مراتبه بولیب اوتگن یونان و یورو حوزه سی وزیر لری ییغیلیشی نتیجه سیده حاصل بوگن لیگی بیلدیریلماقده. خودی منه شو ۴ آی لیق مدت نینگ اوزی یونان گه قرض لری نی قندای قیلیب توله شی باره سیده اویلش اوچون فرصت بولگن بوله دی. یونان دولتی اوروپا بیرلیگی و خلق ارا پول فوندی آی ایم ایف دن ۲۴۰ میلیارد یورو مقداریده قرضدار بولگن وضعیت ده.
